અમદાવાદ: રાજ્ય સરકાર દ્વારા દારૂબંધી માટે નવા કડક કાયદા બનાવવામાં આવ્યા છે ત્યારે દારૂના ધંધો શરૂ કરવા માટે પોલીસ અધિકારીને સાચવી લો એટલે ધંધો ચાલશે તેવો એક વી‌િડયો વાઇરલ થયો છે. આ વી‌િડયોમાં એક ગ્રાહક બુટલેગર પાસે દારૂ ખરીદવા જાય છે અને આ ગ્રાહક બુટલેગરને કહે છે કે તેને શાહીબાગ વિસ્તારમાં દારૂનો ધંધો શરૂ કરવો છે ત્યારે બુટલેગર જણાવે છે કે સેટિંગ કરાવડાવી દઈએ તેના માટે શાહીબાગ પોલીસ સ્ટેશનના પીઆઇ દેસાઇ સાહેબને વાત કરી લઈશું. તેઓને ખર્ચાપાણી પહોંચાડવાં પડશે અને એક જ પેટીની પરમિશન આપશે, પછી ધીરે ધીરે વધારી આપશે. સાહેબને સાચવવા પડશે અને દર મહિને વ્યવહાર સાચવી લેવો પડશે.